UTAJÄRVEN ALUESEURAKUNTA		PÖYTÄKIRJA
Johtokunta				V/27.8.2026



Kokousaika		Torstai 27.8.2026 klo 17.00
Kokouspaikka		Seurakuntatalo, seurakuntasali
Läsnä		Mikko Estama, puheenjohtaja, aluekappalainen
		Asko Merilä, varapuheenjohtaja
Raimo Honkanen
Tarja Kinnunen
Seija Leskelä
Toivo Perttunen
Maija Liisa Väänänen
Muut läsnäolijat	Vesa Palokangas, kirkkoherra
Jaana Karjalainen, emäntä
Salla Karjalainen, nuorisotyönohjaaja
Heidi Laitinen, diakonissa
		Antti Nissinen, seurakuntamestari
		Kaisa Terho, toimistosihteeri
		Anna-Mari Tuovinen, kanttori
Asiat		57–70 §:t


57 §
Kokouksen avaus
Laulettiin virsi 509, jonka jälkeen puheenjohtaja avasi kokouksen klo 17.40.

58 §
Kokouksen laillisuus ja päätösvaltaisuus
Kirkkojärjestyksen mukaan (KJ 3:36 §) kirkkovaltuusto voi asettaa toimikaudekseen johtokuntia kirkkoneuvoston alaisuuteen. Johtokunnan tehtävät määrätään kirkkovaltuuston hyväksymässä hallintosäännössä. Laajennetun Muhoksen seurakunnan kirkkovaltuusto on asettanut Utajärven ja Vaalan alueseurakuntiin johtokunnat toimikaudeksi 2025–2026 (KV 6.11.2024, 10 §)

Muhoksen seurakunnan hallintosäännön mukaan (6 §) Utajärven alueseurakunnan johtokuntaan kuuluu puheenjohtaja ja 6 muuta jäsentä. Valituilla jäsenillä on henkilökohtaiset varajäsenet. Johtokunnan puheenjohtajana toimii virkansa puolesta alueseurakunnan toimintaa johtava pappi. Johtokunta valitsee keskuudestaan varapuheenjohtajan toimikaudekseen. 

Hallintosäännön mukaan (15 §) johtokunnan kutsuu koolle puheenjohtaja tai hänen estyneenä ollessaan varapuheenjohtaja. Tämän kokouksen kokouskutsu on toimitettu johtokunnan jäsenille 20.8.2026. 

Kirkkolain mukaan (KL 10:15 §) johtokunta on päätösvaltainen, kun enemmän kuin puolet jäsenistä on saapuvilla. Läsnä olevaksi katsotaan myös toimielimen jäsen, joka osallistuu kokoukseen sähköisesti.

Kirkkojärjestyksen mukaan (KJ 3:37 §) johtokunnan kokouksessa läsnäolo- ja puheoikeus on kirkkoneuvoston puheenjohtajalla ja kirkkoneuvoston siihen tehtävään valitsemalla jäsenellä. Kokouksen päätöksellä siinä voi olla läsnä muukin henkilö.

Esitys (pj):
Todetaan kokous lailliseksi ja päätösvaltaiseksi. Samalla todetaan, että kokoukseen on kutsuttu kaikki Utajärven alueseurakunnan työntekijät.

Päätös: 
Hyväksyttiin.
59 §
Pöytäkirjan pitäjän valinta
Hallintosäännön mukaan (15 §) kokouksen pöytäkirjaa pitää johtokunnan tähän tehtävään valitsema sihteeri. Pöytäkirjan pitämisestä ja sisällöstä vastaa puheenjohtaja (44 §).

Esitys (pj):
Pöytäkirjan pitäjänä johtokunnan kokouksissa toimikaudella 2025–2026 toimii vuorollaan joku alueseurakunnan työntekijöistä. Valitaan pöytäkirjan pitäjä.

Päätös: 
Pöytäkirjan pitäjäksi valittiin kanttori Anna-Mari Tuovinen.

60 §
Pöytäkirjan tarkastajien valinta
Hallintosäännön mukaan (47 §) kokouksen pöytäkirjan tarkastaa kaksi kullakin kerralla tähän tehtävään valittua johtokunnan jäsentä, jollei johtokunta jonkin asian kohdalla toisin päätä.

Esitys (pj):
Valitaan kaksi pöytäkirjan tarkastajaa. 

Päätös:
Pöytäkirjan tarkastajiksi valittiin Asko Merilä ja Maija Liisa Väänänen.

61 §
Pöytäkirjan nähtävillä olosta päättäminen
Kirkkolain 10. luvun 23 §:n mukaan pöytäkirja sellaisesta toimielimen tai viranhaltijan päätöksestä, josta seurakunnan jäsen saa tehdä oikaisuvaatimuksen tai valituksen, on pidettävä siihen liitettyine oikaisuvaatimusohjeineen tai valitusosoituksineen tarkistamisen jälkeen yleisesti nähtävänä yleisessä tietoverkossa, jollei salassapitoa koskevista säännöksistä muuta johdu. Jos asia on kokonaan salassa pidettävä, pöytäkirjassa julkaistaan ainoastaan maininta salassa pidettävän asian käsittelystä.  Pöytäkirjassa tai viranhaltijapäätöksessä julkaistaan ainoastaan tiedonsaannin kannalta välttämättömät henkilötiedot. Pöytäkirjan sisältämät henkilötiedot on poistettava tietoverkosta oikaisuvaatimus- tai valitusajan päättyessä.

Esitys (pj):
Johtokunnan kokouksen tarkastettu pöytäkirja oikaisuvaatimusohjeineen on yleisesti nähtävänä kirkkoherranvirastossa ja seurakunnan verkkosivuilla 1.–15.9.2026. Kirkkoherranvirasto on avoinna tiistaina ja torstaina klo 9–12. 

Päätös:
Hyväksyttiin.

62 §
Työjärjestyksen hyväksyminen

Esitys (pj):
Johtokunta hyväksyy kokouskutsun mukaisen työjärjestyksen.

Päätös:
Hyväksyttiin.

63 § Kiinteistöasiat
Johtokunta on keväällä toteuttanut kiinteistökatselmuksen, jolla on kartoitettu kiinteistöjen ja niiden ympäristöjen korjaus- ja kehittämistarpeita. Kiinteistökatselmuksen muistio on käyty läpi talouspäällikön, kirkkoherran ja alueseurakunnan työntekijöiden kesken. Kevään ja kesän aikana kävi ilmi myös akuutti tarve seurakuntatalon keittiön ja kirkon portaiden remonteille. 

Portaiden remontti on toteutettu kesän aikana ja keittiöremontti toteutuu 31.8.–8.9. Ottaen huomioon nämä kiireelliset korjaukset, muille suuremmille toimenpiteille Utajärven kiinteistöillä ei nähty mahdollisuutta vielä tänä kesänä. Pienempiä toimenpiteitä on tehty kesän mittaan. 

Yhtenä katselmuksella havaittuna korjauskohteena oli Sangin hautausmaan aita. Sen korjaaminen seurakunnan varoista ei tule välttämättä kyseeseen vielä muutamaan vuoteen, mutta halutessaan johtokunta voisi toteuttaa korjauksen Sangin ja Juorkunan hautausmaille osoitetuista testamenttivaroista.

Esitys (pj):
Johtokunta merkitsee asiat tiedoksi ja tarvittaessa keskustelee niistä. Johtokunta käy alustavaa keskustelua Sangin hautausmaan aidan korjaamisesta testamenttivaroin.

Alkuperäisen esityksen lisäksi puheenjohtaja toi esiin myös mahdollisuuden hankkia Sangin hautausmaalle penkki sekä uusi valotolppa testamenttivaroin.

Päätös:
Kokouksen osanottajat olivat yksimielisesti sitä mieltä, että Sangin hautausmaalle voidaan hankkia penkki sekä uusi lamppu testamenttivaroilla. Vinossa olevaa lamppua ei voi korjata. Sovittiin, että Seija Leskelä selvittää Sangin hautausmaa-aidan tilannetta. Hautausmaan aita voidaan tarvittaessa korjata testamenttivaroilla. Keskusteltiin myös kevytrakenteisen invaluiskan hankkimisesta Sangin kappeliin. Tätä asiaa selvitellään. Luiska kustannettaisiin seurakunnan varoista.

64 § Testamenttirahaston asiat
Muhoksen seurakunnan hallintosäännön (10 §) mukaan alueseurakunnan johtokunta päättää seurakunnalle kyseistä osa-aluetta varten lahjoitetun tai testamentilla annetun taikka lahjoitusvaroin hankitun sekä sellaisen omaisuuden sijaan tulleen omaisuuden ja sen tuoton käytöstä.

Utajärvellä asuneet Vappu ja Martti Holappa ovat 19.4.2021 allekirjoittamallaan testamentilla ilmoittaneet luovuttavansa omaisuuttaan Utajärven seurakunnalle (nykyiselle Utajärven alueseurakunnalle) ennen kaikkea Sangin ja Juorkunan hautausmaiden ylläpitoon ja kunnostustöihin. Kirkkovaltuusto hyväksyi kevään kokouksessaan Vappu ja Martti Holapan testamenttirahaston ohjesäännön, jonka mukaan päätösvalta varojen käytöstä on Utajärven alueseurakunnan johtokunnalla.

Käytännössä testamenttivaroja tultaneen käyttämään kesätyöntekijöiden palkkaamiseen hautausmaille sekä mahdollisiin hautausmailla ilmeneviin korjaustarpeisiin, kuten edellä mainittuun aidan korjaamiseen. Samalla olisi hyvä aloittaa keskustelu varojen sijoittamisesta, jotta voitaisiin turvata rahaston toiminta mahdollisimman pitkälle tulevaisuuteen.

Esitys (pj):
Johtokunta käy keskustelua testamenttivarojen sijoittamisesta. Aluekappalainen välittää johtokunnan terveiset seurakunnan taloustoimistolle.

Päätös:
Todettiin, että suurin osa testamenttivaroista kannattaisi sijoittaa joko osake-, korko-, indeksi- tai hajautettuun yhdistelmärahastoon. Osa varoista kannattaa jättää pankkitilille. Kesätyöntekijöitä palkataan tulevaisuudessakin Sangin ja Juorkunan hautausmaille ja palkka maksetaan testamenttivaroista. Vappu ja Martti Holapan haudat Juorkunan hautausmaalla hoidetaan testamenttivaroin.

65 § Alueseurakunnan määrärahojen ja osallistavan budjetin määrärahan käyttö
Muhoksen seurakunnan hallintosäännön (10 §) mukaan alueseurakunnan johtokunnan tehtävänä on päättää talousarviossa sille osoitettujen varojen käytöstä. Kuluvalle toimintavuodelle 2026 on varattu aluejohtokunnan käyttöön 10 000 euron toimintamääräraha. Lisäksi osallistavan budjetin määrärahaan on varattu 2000 euroa. 

Johtokunta on tänä vuonna käyttänyt varojaan vuoden aikana ilmenneisiin tarpeisiin, kuten pienen kellon asentamiseen, panhuilu-urkukonserttiin ja kappalaisen virkaanasettamisjuhlaan. Loppuvuodelle ei ole tiedossa suurempia rahan tarpeita. Varojen käyttöä voidaan edelleen suunnata syksyllä 2025 toteutetun osallistavan budjetin kyselyn tulosten mukaisesti. Lisäksi on syytä harkita samankaltaisen kyselyn toteuttamista tänä syksynä vuoden 2027 osallistavan budjetin määrärahoja ajatellen.

Esitys (pj):
Johtokunta keskustelee loppuvuoden 2026 varojen käytöstä. Johtokunta päättää halutessaan toteuttaa osallistavan budjetin kyselyn vuoden 2027 varoihin liittyen syksyn aikana.

Keskustelun aikana todettiin, että aluejohtokunnalla on käytettävissään tälle vuodelle varatusta 10 000 euron määrärahasta sekä 2000 euron osallistavan budjetin määrärahoista reilu 3000 euroa. Tästä summasta on jo vähennetty kirkon pienen kellon asennus (noin 5000 euroa), jota ei ole vielä tehty.

Päätös:
Kokouksessa ei tehty vielä päätöstä mihin loput määrärahat käytetään. Päätettiin toteuttaa syksyllä jälleen kysely ensi vuoden osallistavan budjetin määrärahan käyttöön liittyen.

66 § Alueseurakunnan toiminnan ja talouden tilannekatsaus sekä syyskauden toiminnan suunnittelu Muhoksen seurakunnan hallintosäännön (10 §) mukaan alueseurakunnan johtokunnan tehtävänä on suunnitella ja kehittää seurakunnan hengellistä työtä alueellaan. 

Esitys (pj): 
Johtokunta saa alueseurakunnan toiminnan ja talouden tilannekatsauksen. Johtokunta suunnittelee syksyn 2026 toimintaa. 

Päätös:
Johtokunnalle kerrottiin kesän tapahtumista, mm. juhannusaaton yhteislaulu- ja hartaushetkestä, joka pidettiin tänä vuonna ensimmäisen kerran Utasen kodalla. Kesällä pidettiin perinteisiä kylä- ja erämaakirkkoja yhteistyössä kyläseurojen kanssa. Tulevia tapahtumia ovat mm. piispanpyöräily 14.9. sekä sukupolvien messu mikkelinpäivänä 4.10.

67 §
Muut mahdolliset asiat 
Johtokunta pitää suunnittelupäivän Koortilan toimintakeskuksessa ke 16.9. Tiekirkko-oppaiden kiitostilaisuus pidetään seurakuntatalolla pe 11.9. Seuraavan kokouksen ajankohdaksi päätettiin ti 20.10. Joulukuun johtokunnan kokouksen ja jouluruokailun ajankohdaksi päätettiin pe 11.12.

68 §
Ilmoitusasiat
Johtokunnalle annettiin katsaus alueseurakunnan työntekijämuutoksiin. Määräaikaiseksi Utajärven ja Vaalan nuorisotyönohjaajaksi on valittu Onni Pikkarainen. 

Johtokunnalle kerrottiin myös pienen kellon asentamisen tilanteesta.

69 §
Muutoksenhaku
Päätettiin antaa oikaisuvaatimusohjeet pöytäkirjan liitteeksi.

70 §
Kokouksen päätös
Puheenjohtaja päätti kokouksen klo 20.17.
